Mari Midtstigen

Mari Blindheim Midtstigen (født 1981) er en norsk journalist, redaktør og tidligere modell. Hun har også jobbet med TV.

Midtstigen er utdannet journalist fra Journalisthøgskolen i Oslo. 

Hun startet journalistkarrieren i Dagbladet i 2002. Deretter hadde hun korte opphold i TV 2 og NRK før hun i 2005 fikk stillingen som redaksjonssjef i kvinnebladet Elle. Deretter ble hun redaktør i motemagasinet Det Nye (2011–2014), Foreldre og barn (2014–2017) og fra 2017 i Aftenposten Junior. Hun har også vært fotomodell, moteekspert i ungdomsprogrammet Sone 2 på TV 2 og programleder for Shopaholic (2006) på TV3.

I 2005 gav hun ut reiseboka Paradis på Kagge forlag. 

Hun er datter av folkemusikeren Per Midtstigen. Hun ble gift i 2016 med forfatter Joachim Førsund. De hadde vært samboere i over ti år forut.

 Referanser 

Kategori:Personer fra Sel kommune
Kategori:Norske journalister
Kategori:Norske redaktører
Kategori:Norske TV-programledere
Kategori:Norske modeller
Kategori:Programledere for Viasat